கேள்வி: ஜீனூர் - பெருங்கற்காலச் சின்னங்கள் என்பது என்ன?
பதில்: ஜீனூரில் கல்பதுக்கையுடன் கூடிய கல் வட்டம் பலவகையிலும் சிறப்புவாய்ந்த ஈமப் பேழை கண்டறியப்பட்டுள்ளது. மண்ணால் செய்யப்பட்ட இந்த ஈமப்பேழை நீண்ட தொட்டியைப் போன்ற அமைப்புடன் உள்ளது. இந்த பேழையின் வாய் பகுதி தடித்தும் உருண்டும் உள்ளது. பேழையின் அடிப்பகுதியில் வரிசைக்கு எட்டு கால்கள் என மூன்று வரிசையில் மொத்தம் 24 கால்கள் உள்ளன. இந்தக் கால்கள் உருண்டை வடிவத்திலும் கீழ்பகுதி சற்று தடித்தும் காணப்படுகின்றன. இங்கு கண்டெடுக்கபட்ட ஈமப்பேழையானது தொல்லியல் அருங்காட்சியகம், தருமபுரி காட்சிக்கு வைக்கப்பட்டுள்ளது.